钦定古今图书集成/明伦汇编/闺媛典/第009卷 > 《代赠远》前人
## 钦定古今图书集成/明伦汇编/闺媛典/第009卷 > 《代赠远》前人

“妾本洛阳人，狂夫幽燕客。渴饮《易》水波，由来多感激。
胡马西北驰，香鬃摇绿丝。鸣鞭从此去，逐虏荡边陲。
昔去有好言，不言久离别。燕支多美女，走马轻风雪。
见此不记人，恩情云雨绝。啼流玉著尽，坐恨金闺切。”
织锦作短书，肠断回文结。相思欲有寄，恐君不见察。
焚之扬其灰，手迹自此灭。